open-index/open-wikipedia-markdown huggingface dataset:
Հեմինգուեյ և Գելլհորն

**«Հեմինգուեյ և Գելլհորն»** (), 2012 թվականի ամերիկյան հեռուստատեսային ֆիլմ՝ նկարահանված HBO ընկերության կողմից։ Կինոնկարը պատմում է Մարթա Գելլհորնի ու նրա ամուսնու՝ հայտնի գրող Էռնեստ Հեմինգուեյի հարաբերությունների մասին։ Ֆիլմի ռեժիսորը Ֆիլիպ Կաուֆմանն է։

## Սյուժե
Ֆիլմը նվիրված է ամերիկյան ամենահայտնի զույգերից մեկի հարաբերություններին։ Գործողություններն սկսվում են 1936 թվականին Ֆլորիդայի բարերից մեկում, որտեղ Հեմինգուեյն ու Գելլհորնը հանդիպել են առաջին անգամ։ Այդ ժամանակ Հեմինգուեյնն արդեն հայտնի գրող էր, իսկ Գելլհորնը՝ 20-րդ դարի լավագույն ռազմական թղթակիցներից մեկը։ Հինգ տարի տևած նրանց ամուսնությունն սկսվել է դեպի Իսպանիա կատարված ուղևորությունից, որտեղ մոլեգնում էր 1936-1939 թվականների քաղաքացիական պատերազմը։ Գելլհորնը դարձել է Հեմինգուեյի առաջին կինը, որ դիմել է ամուսնալուծության համար, ինչպես նաև այն կինը, որին գրողը նվիրել է իր ամենահայտնի վեպերից մեկը՝ «Ում մահն է գուժում զանգը»։

## Դերերում
* Նիկոլ Քիդման – *Մարթա Գելլհորն*
* Քլայվ Օուեն – *[[Էռնեստ Հեմինգուեյ]]*
* Դևիդ Սթրեթերին – *[[Ջոն Դոս Փասոս]]*
* Մոլլի Փարքեր – *Պոլին Փֆայֆեր*
* Փարքեր Փոուզի – *Մերի Ուելշ Հեմինգուեյ*
* Ռոդրիգո Սանտորո – *Զառա*
* Փիթեր Կոյոտի – *Մաքսվել Պերկինս*
* Լարս Ուլրիխ – *[[Յորիս Իվենս]]*
* Ռոբերտ Դյուվալ – *խորհրդային գեներալ Պետրով*
* Թոնի Շալուբ – *[[Միխայիլ Կոլցով]]*
* Սանտյագո Կաբրերա – *[[Ռոբերտ Կապա]]*
* Ջոան Չեն – *մադամ Չան Կայշի*
* Այտոր Ինառա – *Ֆելիպե Լեոն*
* Ռեմի Օբերժենե – *Ջոն Ֆեռնո*
* Սթիվեն Վիիգ – *[[Սիմո Հյայուհյա]]*
* Մարկ Պելեգրինո – *[[Մաքս Իսթմեն]]*
* Դայան Բեյքեր – *տիկին Գելլհորն, Մարթայի մայրը*
* Ջոնս Ջեֆրի – *Չարլզ Կոլեբո*

## Նկարահանումներ
Ֆիլմի նկարահանումներն սկսվել են 2011 թվականի մարտին Սան Ֆրանցիսկոյում, իսկ թողարկումը նախատեսվել է 2012 թվականի մայիսին։

Համաշխարհային պրեմիերան կայացել է Կաննի 65-րդ միջազգային կինոփառատոնի ոչ մրցութային ծրագրում 2012 թվականի մայիսի 25-ին։ Երկուշաբթի օրը՝ 2012 թվականի մայիսի 28-ին, Միացյալ Նահանգներում տեղի է ունեցել ֆիլմի առաջին ցուցադրությունը HBO կաբելային հեռուստաալիքով։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 ֆիլմեր
Կատեգորիա:HBO-ի բնօրինակ ծրագրեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Էռնեստ Հեմինգուեյի ստեղծագործությունների էկրանավորումներ
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Վարդկակաչ երկծաղկավոր

**Վարդկակաչ երկծաղկավոր** (), շուշանազգիների ընտանիքին պատկանող բազմամյա սոխուկավոր բույս, որն աճում է մշտապես արևի լույսով առատորեն լուսավորված վայրերում։ Լուսասեր է և պահանջկոտ խոնավության նկատմամբ։

## Նկարագրություն
Ծաղկապատի թերթիկները հասնում են մինչև 3 սմ երկարության, սպիտակ են, հիմքում՝ դեղին։ Առէջների թերթիկները դեղին են։ Սոխուկները ունեն 1,5-2 սմ տրամագիծ։ Ցողունը հասնում է 10-20 սմ բարձրության, կրում է 1-2 ծաղիկ։

Ծաղկում է ապրիլ֊մայիս ամիսներին (դա կախված է ձմռան տևողությունից և ծովի մակերևույթից աճման վայրի ունեցած բացարձակ բարձրությունից)։ Ծաղկումից 25-30 օր հետո տերևները չորանում են և վեգետացիոն շրջանը ավարտվում է, սոխուկները մտնում են հարաբերական հանգստի շրջան։ Երբ տերևների բացման ժամկետը համընկնում է արևադարձային շրջանի հետ, ապա ծաղկակիր ցուղունը երկար է լինում, իսկ ծաղիկը՝ խոշոր։

Գերադասում է սննդանյութերով հարուստ, ջրաթափանց և օդաթափանց, փուխր ավազակավային հողերը։ Տարածված են Երանոսում, Վեդիում, Դաշտաքարում, Արարատում, Խոր Վիրապում և Ուրցի լեռնաշղթայում։

Երկծաղկավոր վարդկակաչը մշակության մեջ մտցնելը մեծ նշանակություն ունի ոչ միայն ծաղկային բույսերի տեսակաշարը հարստացնելու, այլև բնապահպանական տեսակետից, քանի որ այս տեսակի տարածման սահմանները աստիճանաբար կրճատվում են։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Շուշանազգիներ
Կատեգորիա:Բազմամյա բույսեր
Կատեգորիա:Ծածկասերմեր
Սպի (քարանձավ)

300px|մինի|Սպի-2-ի գանգը
**Սպի (քարանձավ)** (), քարանձավ Բելգիայում, Նամյուր պրովինցիայի Ժեմեպ սյուր Սամբր համայնքի կազմի մեջ մտնող Սպի քաղաքի մերձակայքում. Այս քարանձավը դասակարգվել, բնոորոշվել է որպես Վալոնիայի գլխավոր ժառանգություն։

Սպի քարանձավը եվրոպական պալեոլիթի հետքերը պահպանած կարևորագույն վայրերից մեկն է։ Այստեղ ներկայումս նույնպես պեղումներ են կատարվում։  1886 թվականին այս քարանձավում հայտնաբերվել են գրեթե ամբողջական երկու մարդկային կմախք (կնոջ և երիտասարդ տղամարդու)՝ Սպի-1-ը և Սպի-2-ը, որոնք հետագա ուսումնասիրությունների արդյունքում տարորոշվեցին որպես նեանդերթալյան:. Նեանդերթալացիները Սպի քարանձավում ապրել են շուրջ 42 հազար տարի առաջ:. Ուսումնասիրությունների արդյունքում հնագետները եկան այն եզրահանգման, որ Սպի քարանձավի նեանդերթալացիները, որոնք ապրել են տունդրայի սառնաշունչ տափաստաններում,, իրենց  սննդի մեջ օգտագործել են մամոնտի, բրդոտ ռնգեղջյուրների և եվրոպական ոչխարների միսը, ինչպես նաև՝ ուտելի սնկեր:. Քարանձավում հայտնաբերվել են նաև մարդկային գանգեր, որոնք վկայել են, որ նեանդերթալացիներին հատուկ է եղել նաև կաննիբալիզմը (մարդակերությունը):.

## Ծանոթագրություններ

## Արտաքին հղումներ
* Espace de l'Homme de Spy
* Plan de l'historique des fouilles
* BALaT (Belgian Art Links and Tools) - Photothèque de l'IRPA

Կատեգորիա:Բելգիայի աշխարհագրություն
Կատեգորիա:Քարանձավներ այբբենական կարգով
Զավեն Չարչյան

**Զավեն Վարդանի Չարչյան** (Կողբ, Սուրմալուի գավառ, Երևանի նահանգ – 2001), խորհրդային հայ պետական և քաղաքական գործիչ, Երևանի քաղխորհրդի գործադիր կոմիտեի նախագահ 1943 թվականի մայիսի 20-ից մինչև 1944 թվականի սեպտեմբերի 4-ը։

## Կենսագրություն
Զավեն Չարչյանը ծնվել է Երևանի նահանգի Սուրմալուի գավառի գավառի Կողբ գյուղում։ Ծննդյան թվականն անհայտ է։ Սկզբնական կրթությունն ստացել է Երևանում։ Սովորել է Երևանի էլեկտրամեխանիկական տեխնիկումում, որն ավարտել է 1931 թվականին։ Դրանից հետո սկսել է աշխատել Երևանի էլեկտրաձուլման գործարանում։ Աշխատելուն զուգահեռ Զավեն Չարչյանը 1934 թվականից մինչև 1940 թվականը սովորել է Երևանի պոլիտեխնիկական ինստիտուտում (քիմիայի ֆակուլտետ)։

1940 թվականից Զավեն Չարչյանն աշխատել է Երևանի քաղաքային խորհրդում։ 1943 թվականի մայիսի 20-ին նա ընտրվել է Երևանի բանվորների պատգամավորների խորհրդի գործադիր կոմիտեի նախագահ և զբաղեցրել այդ պաշտոնը մինչև 1944 թվականի սեպտեմբերի 4-ը։ Նրան փոխարինել է Աշոտ Ղազարյանը։

Զավեն Չարչյանը սովորել է Մոսկվայի դիվանագիտական դպրոցում։ Զբաղեցրել է արտասահմանյան երկրների հետ մշակութային կապերի հայկական ընկերության նախագահի տեղակալի պաշտոնը։

Զավեն Չարչյանը մահացել է 2001 թվականին։

## Ծանոթագրություններ

Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Ֆրանսիսկո Գոյայի նկարների ցանկ

[thumb|180px|«Ֆրանսիսկո Գոյայի դիմանկարը», [Վիսենտե Լոպես Պորտանիա]]
**Ֆրանսիսկո Գոյայի նկարների ցանկ**, իսպանացի նկարիչ Ֆրանսիսկո Գոյայի նկարների ոչ ամբողջական շարք։

Ֆրանսիսկո Գոյայի նկարչական կարիերան սկսվել է 1771 թվականին։ Երիտասարդ նկարչի առաջին աշխատանքը դարձել է Սարագոսայի Տիրակալի տաճարի ֆրեսկոն։ Վարպետի վերջին աշխատանքը 1827 թվականին ստեղծված «Բորդոյի կաթնավաճառուհին» նկարն է։ Ստեղծագործական կյանքի ավելի քան կես դարի ընթացքում Գոյան ստեղծել է շուրջ 700 նկար, 280 օֆորտ և մոտ հազար նկար ու գոբելեն։

Ֆրանսիսկո Գոյան ռոկոկո ոճի ճանաչված վարպետ է։ Նա եղել է իսպանական արքաներ Կառլ IV-ի և Ֆերդինանդ VII-ի պալատական նկարիչը։ Գոյայի արվեստին բնորոշ է ժանրերի բազմազանությունը` դիմանկարներ, նատյուրմորտներ, պատմական ու կրոնական թեմաներով նկարներ, ժանրային գեղանկարչություն (որս, ազնվականական կյանքի դրվագներ, բռնություն, կախարդներ, սատանաներ)։ Գոյան «Մռայլ նկարներ» ֆրեսկոների շարքի հեղինակն է։

Ֆրանսիսկո Գոյայի ստեղծագործությունների ամենամեծ հավաքածուն գտնվում է Մադրիդի Պրադո թանգարանում. նրա ամենից ավելի նշանավոր ստեղծագործությունները կարելի է հենց այնտեղ տեսնել։ Նկարչի նկարները պահվում ենաև աշխարհի նշանավոր շատ այլ թանգարաններում` Լոնդոնի ազգային պատկերասրահում, Նյու Յորքի Մետրոպոլիտեն թանգարանում, Մյունխենի Հին պինակոտեկում։

Ներկա ցուցակում ընդգրկված են նկարչի նկարները, որոնք առավել հայտնի են ու առավել հաճախ են վերարտադրվում։ Ցուցակը կազմվել է Սարագոսայի համալսարանի` Ֆրանսիսկո Գոյայի նկարների մատենացանկի հիման վրա։

## Նկարների ցանկ

## Ծանոթագրություններ

Կատեգորիա:Նկարների ցանկեր
Օթղա

**Օթղա**, *Օթխա*, գետակ Ճորոխի ավագանամ, նրա աջակողմյան Օլթիի գետի վտակի ձախ Թորթում օժանդակի համակարգում։ Հոսելով *Օթղա* գետի մոտով՝ ձախից թափվում է Թորթում գետի վրա առաջացած Թորթում լիճը։

## Ծանոթագրություններ

Կատեգորիա:Թուրքիայի գետեր
Կատեգորիա:Թորթում գետի վտակներ
Շրեշ հրաշալի

**Շրեշ հրաշալի** կամ **Շրեշ ուշագրավ** (), թաղաղուազգիների ընտանիքին պատկանող չափազանց գեղեցիկ բազմամյա արմատապալարավոր ծաղկաբույս, որն ունի մինչև 1,5 մ բարձրություն։

## Նկարագրություն
50-120 սմ բարձրությամբ, կարճ կոճղարմատով (որի վրա աստղաձև դասավորված են հաստ իլիկաձև պալարանման արմատները), բազմամյա գեղազարդային խոտաբույս է։ Արմատավզիկը ծածկված է չորացած տերևների թաղանթային մնացորդներով։ Արմատամերձ վարդակ կազմող տերևները երկար են, լայն-գծային, մսալի և սրածայր։ Երկար ծաղկասլաքի գագաթին առաջանում է 40-60 սմ երկարությամբ հասնող խիտ բազմածաղիկ ծաղկաբույլը։ Երկար ծաղկակոթեր և նարնջագույն փոշանոթներ ունեցող պարզ ծաղկապատով ծաղիկները դեղնավուն են։ Առէջները կրկնակի երկար են ծաղկապատի 6 երկարավուն-գծային թերթիկներից։ Մանր եռանիստ սերմերով պտուղը գնդաձև և եռաբույն կնճռոտ տուփիկ է։ Ծաղկում է հունիս-հուլիս ամիսներին։ Արմատները մսալի են, իլիկաձև հաստացած։ Արմատամերձ տերևները թեքությամբ դեպի վեր են ուղղված, մերկ են, ցողունից զգալիորեն կարճ։ Բազմանում են սերմերով, արմատապալարներով։

## Տարածվածություն
Աճում է ստորին և միջին լեռնային գոտիների չոր քարքարոտ լանջերին, ժայռերի վրա, թփուտներում։ Տարածված է Լոռու, Արագածոտնի, Տավուշի, Գեղարքունիքի, Կոտայքի, Արմավիրի, Արարատի, Վայոց ձորի, Սյունիքի մարզերում, ինչպես նաև՝ Կովկասում, Միջին Ասիայում, Հյուսիսային Իրանում։ Հայաստանի հանրապետությունում վայրի վիճակում հանդիպում է Արարատյան դաշտի նախալեռնային գոտում։

## Նշանակություն
Բուժական նպատակներով օգտագործում են բույսի արմատները, որոնց մեջ կուտակվում է էրեմուրան պոլիսախարիդը։ Վիտամիններով հարուստ երիտասարդ տերևներն եփած կամ տապակած վիճակում օգտագործում են որպես սնունդ։

Շրեշն ունի ծածկող, պարուրող հատկություն։ Արմատներում պարունակում է մինչև 5% դեկստին և արաբինյան թթվի կրային աղեր։ Տերևները պարունակում են 84,9 միլիգրամ-տոկոս վիտամին C։ Լորձունքահյութը օգտագործվում են որպես սոսինձ։ Օգտագործվում է որպես տերևաբանջար, որը վաղ գարնանը մեծ չափերով հավաքվում է բնակչության կողմից։ Չնայած այս բույսի պաշարները զգալի են, սակայն բազմակողմանի ու մեծ քանակությամբ օգտագործումը կարող է հանգեցնել Հայաստանի Հանրապետությունից տեսակի լրիվ անհետացմանը։

## Ծանոթագրություններ

Կատեգորիա:Ծաղկաբույսեր
Կատեգորիա:Թաղաղուազգիներ
Կատեգորիա:Ծածկասերմեր
Կատեգորիա:Բազմամյա բույսեր
Կատեգորիա:Դեկորատիվ բույսեր
Կատեգորիա:Դեղաբույսեր
Գայա (Հնդկաստան)

**Գայա**  (հինդիերեն՝ गया,  ), քաղաք Հնդկաստանում։ Գտնվում է Բիհար նահանգի Պատնա վարչական կենտրոնից 100 կիլոմետր հյուսիս։ Գայայի ափերը ողողում  է Ֆալգա գետի ջրերը։ Գայան սուրբ վայր է հանդիսանում հինդուիզմի և բուդդայականություն համար։ Այն երեք կողմերից շրջապատված է ոչ բարձր քարե բլուրներով։

Գայան եղել է հին Մագադխա պետականության մի մասը։ Քաղաքի անունը ծագել է դև Գայասուրայի անունից։ Նշվում է, որ Վիշնուն ոտքով ջախջախելով սպանել է Գայասուրային։ Արդյունքում, իբր Գայասուրան ընդունել է բլուրների ձև, որոնք ներկայումս շրջապատում են քաղաքը։ Վիշնուն այնքան է ոտքերով հարվածել Գայասուրային, որ վերջինս մաքրազերծվել է և ձեռք բերել մեղքերից ազատելու ուժ այն մարդկանց, ովքեր նայում, կամ կպնում են նրան։ Կրոնական ծեսեր անցկացնելու և մեռած հարազատների մեղքերը մաքրելու համար՝ Գայասուրայի մահից հետո շատ մարդիկ սկսեցին գալ Գայա։ Այցելությունները բլուրների գագաթ հանդիսացավ  ավանդական ուխտագնացություն։ Գայայի շրջակայքում գտնվող բլուրներում կան բազմաթիվ տաճարներ և սրբավայրեր՝ նվիրված հինդուիզմի տարբեր աստվածներին։ Քաղաքի հիմնական այցելուներն ուխտագնացության են գալիս Վիշնուպադայի տաճար, որտեղից ձեռք բերում քարի վրա արտատպված Վիշնուի ոտնահետքերը։

Գայա քաղաքի մոտ է ծնվել է Դաշրաթխ Մանջխին, որը լեռան միջով ճանապարհ է բացել դեպի մոտակա քաղաք։

## Ծանոթագրություններ

## Արտաքին հղումներ
* Gaya Info & Photo Gallery 
* Chronology-1945 Mahatama Gandhi Had Discussion With Anugrah Narayan Sinha 
* Biography: Anugrah Narayan Sinha
* Members of Constituent Assembly from Bihar

Կատեգորիա:Ասիայի քաղաքներ
Կատեգորիա:Հնդկաստանի քաղաքներ
Օլադա

**Օլադա**, *Օլդա, Օլոդա*, հանքային աղբյուր Հայկական լեռնաշխարհում, Ախալքալաք քաղաքից 25 կմ հարավ-արևմուտք, Մուրագվալ գյուղից 5-6 կմ հեռավորությամբ, Խոզապին լճից հյուսիս, Կոտ գետի աջ ափին։ Սառը և աղի ջրի ավազան է։ Հիշատակում է Ե. Լալայանը «Ջավախք»–ում («Ազգագրական հանդես», գիրք Ա, 1895 թ, էջ 136)։ Կովկասի 5– , 10-վերստանոց քարտեզներում՝ *Օլողա*։

## Ծանոթագրություններ

Կատեգորիա:Աղբյուրներ այբբենական կարգով
Կատեգորիա:Սամցխե-Ջավախքի մարզի ջրագրություն
Գարնանթարամ գեղեցիկ

**Գարնանթարամ գեղեցիկ** (), աստղածաղկազգիների ընտանիքին պատկանող բազմամյա ծաղկաբույս։ Շատ նման է ալպիական բազմամյա աստղածաղիկին։ Վայրի վիճակում տարածված է Հյուսիսային Ամերիկայում (Կալիֆոռնիա)։ Այն հայտնաբերվել է Կանադայի և Միացյալ Նահանգների արևմուտքում, Ալբերտայի և Բրիտանական Կոլումբիայի հարավում, մինչև Արիզոնա և Նյու Մեքսիկո ընկած տարածքում, իսկ որոշ մեկուսացված պոպուլյացիաներ՝ Ստորին Կալիֆոռնիայում և Մեքսիկայում։

## Նկարագրություն
Ծաղիկները մանր են, մեծ մասամբ` մանուշակագույն, դեղին միջնամասով, հավաքված բազմածաղիկ ծաղկաբույլերում։ Բույսի բարձրությունը հասնում է 40-70 սմ-ի։ Տերևները երկարավուն են, ցողունը՝ խորդուբորդ։ Գերադասում է արևոտ, լուսավոր վայրերը, չափավոր խոնավ սևահողերը։ Բավականին ջերմասեր է։ Բազմանում է թփի բաժանմամբ և սերմերով։ Սերմերը սովորաբար ցանում են ջերմատանը մարտի առաջին կեսին։ Սածիլները կարելի է դաշտ տեղափոխել մայիսի վերջերին։

Դեկորատիվ առանձնահատկությունների հետ միասին աչքի է ընկնում նաև մեծ դիմացկունությամբ։ Կարելի է օգտագործել ծաղկային գրեթե բոլոր ձևավորումներում՝ միքսբորդերներում, եզրաշերտերում, պարտերային ձևավորումներում, խմբերով՝ գազոնի ֆոնի վրա։ Խոշորածաղիկ սորտերը կարելի է օգտագործել նաև որպես կտրած ծաղիկ։ Հայաստանի հանրապետությունում մշակվում է 1950 թվականներից սկսած։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Կատեգորիա:Ծածկասերմ բույսեր
Կատեգորիա:Բազմամյա բույսեր
Քրիզանթեմ խոշորածաղիկ

**Քրիզանթեմ խոշորածաղիկ**, աստղածաղկազգիների ընտանիքին պատկանող բազմամյա ծաղկաբույս։ Հայրենիքը Ասիան է։

## Նկարագրություն
Բույսի բարձրությունը հասնում է 50-80 սմ-ի։ Տերևները խոշոր են և փոսիկաբլթավոր։ Ծաղիկները խոշոր են, ամենատարբեր գունավորմամբ՝ սպիտակ, կարմիր, նարնջագույն, դեղին։ Լիաթերթիկ են, բացվում են օգոստոսի երկրորդ կեսից մինչև նոյեմբերի կեսերը։ Բազմանում են կտրոնների միջոցով։ Առողջ կենսունակ կտրոններ ստանալու համար անհրաժեշտ է ընտրել սորտային մայրակներ։ Դրանք հասցնում են մինչև լրիվ ծաղկման, այնուհետև ստուգում են սորտային պատկանելությունը, որից հետո արմատավզիկից 5-6 սմ բարձր կտրում են, թաղարները մինչև դեկտեմբեր պահում զով ջերմատանը չափավոր խոնավության պայմաններում։ Մշտական տեղում տնկում են 40×70 սմ հեռավորության վրա՝ մայիսի սկզբին։

Օգտագործում են հիմնականում կտրած ծաղիկներ ստանալու նպատակով։

## Տեսակներ
Ծաղկում է հուլիս-օգոստոս ամիսներին։

Ծաղկաբուծության մեջ օգտագործվում են հետևյալ տեսակները և հիբրիդները՝
* 'Alaska' (լեզվային ծաղիկները սպիտակ են, դասավորված շարքով։ Ծաղկաբույլերն ունեն 10 սմ տրամագիծ)
* 'Aglaia' (*Leucanthemum ×superbum*) (բարձրությունը հասնում է 60-75 սմ-ի։ Ծաղիկները ծոպավոր են)
* 'Beethoven' (բարձրությունը հասնում է 50 սմ-ի։ Ծաղկաբույլերը հասարակ են)
* 'Christine Hagemann' (բարձրությունը հասնում է 70 սմ-ի։ Ծաղկաբույլերը բազմապսակաթերթ են)
* 'Cobham Gold' (բարձրությունը հասնում է 60 սմ-ի) 
* 'Horace Read' (բարձրությունը հասնում է 60 սմ-ի։ Ծաղկաբույլերը ծոպավոր են)
* 'Pobeditel' (բարձրությունը 100-120 սմ է։ Ծաղկաբույլերն ունեն 12 սմ տրամագիծ։ Լեզվակային ծաղիկները սպիտակ են, դասավորված 2-3 շարքով։ Ծաղիկում է հունիս-հուլիս ամիսներին։ Կարող է աճել առանց սածիլման և բաժանման 7-10 տարի) 
* 'Gruppenstolz' (բարձրությունը հասնում է 50 սմ-ի։ Ծաղկաբույլերը հասարակ են)
* 'Little Princess'( բարձրությունը հասնում է 15-20 սմ-ի)
* 'Julischnee' (ծաղկաբույլերը սովորական են։ Բարձրությունը հասնում է 80 սմ-ի) 
* 'Schwabengrub' (բարձրությունը հասնում է 80 սմ-ի։ Ծաղկաբույլերը բազմապսակաթերթ են) 
* 'Silverprincessin' (Little White Princess) (բարձրությունը հասնում է 30 սմ-ի։ Առատածաղիկ տեսակ է։ Ծաղկաբույլերը հասարակ են) 
* 'Snow Lady' (բարձրությունը հասնում է 25 սմ-ի։ Ծաղկաբույլերն ունեն 17 սմ տրամագիծ, ծաղիկները բազմապսակաթերթ չեն, բազմաթիվ են։ Մշակվում է որպես միամյա բույս) 
* 'Sonnenschein' (բարձրությունը հասնում է 60 սմ-ի։ Ծաղիկները դեղին թերթիկներով են։ Ծաղկաբույլերը հասարակ են) 
* 'Stern von Antwerpen' (ցողունների բարձրությունը 90-100 սմ է։ Ծաղկաբույլերն ունեն 8-10 սմ տրամագիծ, լեզվակային ծաղիկները սպիտակ են, դասավորված 2 շարքով։ Ծաղկում է հունիս-հուլիս ամիսներին) 
* 'Wirral Supreme' (վաղ ծաղկող տեսակ է։ Բարձրությունը հասնում է 80 սմ-ի։ Ծաղկաբույլերը բազմապսակաթերթ են)։

Մշակվում է 1816 թվականից։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Բարակ դը Ֆրետյուր

**Բարակ դը Ֆրետյուր** (), սար Բելգիայում։ Գտնվում է այդ երկրի Լյուքսեմբուրգ պրովինցիայի տարածքում և համարվում է այդ տարածաշրջանի ամենաբարձր գագաթը (ծովի մակերևույթից բարձրությունը 652 մետր է)։

## Աշխարհագրություն
Բարակ դը Ֆրետյուր սարը պատկանում է Արդեններ լեռնահամակարգի հարավային մասին և մաս է կազմում այն լեռնաշղթայի, որը միմյանցից բաժանում է Ուրտ և Ամել գետերի ավազանները։ Տայլ սարահարթի նկատմամբ այս սարը բարձր է 153 մետրով։ Սարալանջերը մասամբ անտառապատ են (հիմնականում հանդիպում են խառը տիպի անտառներ), ավելի մեծ տարածք են զբաղեցնում մարգագետինները։ Շրջակայքում կան նաև ճահճապատ տարածքներ։

Սարն ու շրջական համեմատաբար խիտ չեն բնակեցված. բնակչության միջին խտությունը մեկ քառակուսի կիլոմետրի վրա կազմում է 42 մարդ։

Կլիման այստեղ հիմնականում ցամաքային է, տարեկան միջին ջերմաստիճանը՝ 6&nbsp;°C: Ամենատաք ամիսը օգոստոսն է (միջին ամսական ջերմաստիճանը՝ 15&nbsp;°C), ամենացուրտը՝ հունվարը (ամսական միջինը՝ -4&nbsp;°C):

Սարը գտնվում է Վիելսալմ համայնքի տարածքում։ Այստեղ գործում է լեռնադահուկային համալիր՝ 350, 700 и 1000 մետր երկարությամբ երեք դահուկուղյակներով։

## Պատմություն
Երկրորդ համաշխարհային պատերազմի ժամանակ գերմանական վերմախտի հինգերորդ տանկային դիվիզիան այսպես կոչված՝ «Բելգիական գործողության» շրջանակում 1940 թվականի մայիսի 11-ին գրոհով գրավել է Բարակ դը Ֆրիտյուր սարը՝ մարտական առաջադրանք ունենալով Դինան քաղաքի մոտ անցնել Մաաս գետը և ավարտի հասցնել Բելգիայի նվաճումը ֆաշիստական Գերմանիայի կողմից։

## Ծանոթագրություններ

## Արտաքին հղումներ
* Official website

Կատեգորիա:Բելգիայի աշխարհագրություն
Գայա (այլ կիրառումներ)

**Գայա** տեղանունը կարող է ունենալ հետևյալ կիրառումները՝
*Գայա մունիցիպալիտետ և քաղաք Իսպանիայում
*Գայա (Հնդկաստան) քաղաք Հնդկաստանում
Աշոտ Ղազարյան (պետական գործիչ)

**Աշոտ Ղազարյան** (), խորհրդահայ տնտեսական, պետական և քաղաքական գործիչ, Երևանի քաղխորհրդի գործադիր կոմիտեի նախագահ 1944 թվականի սեպտեմբերի 4-ից մինչև 1945 թվականի ապրիլի 2-ը։

## Կենսագրություն
Աշոտ Ղազարյանը ծնվել է 1902 թվականին Ալեքսանդրապոլում (այժմ՝ Գյումրի)։ 1917 թվականից աշխատել է տեղի պարետային վարչությունում, միաժամանակ սովորել է Առևտրի ուսումնարանում։ Աշխատանքին զուգահեռ՝ ավարտել է Թիֆլիսի պոլիտեխնիկական ինստիտուտը։

1928 թվականից աշխատել է Դնեպրոշինում, ապա՝ Լենինգրադում։ 1932 թվականին վերադառնալով Հայաստան՝ նշանակվել է Քանաքեռշինի պետ և Քանաքեռ հէկի տնօրեն։ 1940 թվականին նշանակվել է Երևանի Կիրովի անվան գործարանի տնօրեն։

Աշոտ Ղազարյանը զբաղեցրել է Երևանի քաղխորհրդի գործկոմի նախագահի առաջին տեղակալի պաշտոնը։ 1944 թվականի սեպտեմբերի 4-ին ընտրվել է Երևանի քաղխորհրդի գործադիր կոմիտեի նախագահ։ Այդ պաշտոնն զբաղեցրել է մինչև 1945 թվականի ապրիլի 2-ը։

## Ծանոթագրություններ

Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Մորիս Հարքլես

**Մորիս Իոսիֆ** **Մո Հարքլես** (; ), ամերիկացի բասկետբոլիստ, որը հանդես է գալիս Բասկետբոլի ազգային ասոցիացիայի «Պորտլենդ Թրեյլ Բլեյզերս» ակումբի կազմում։

## Կարիերա
2012 թվականի հունիսի 28-ին 2012 թվականի ԲԱԱ դրաֆթի ժամանակ ընտրվել է «Ֆիլադելֆիա Սևնթի Սիքսերս» ակումբի կողմից 15-րդ համարի ներքո, բայց միանգամից փոխարինվել է «Օռլանդո Մեջիք»։

## ԲԱԱ կարիերայի ցուցանիշներ

### Ամենամյա մրցաշրջան

|-
| style="text-align:left;"| 
| style="text-align:left;"| Օռլանդո
| 76 || 59 || 26.0 || .461 || .274 || .570 || **4.4** || .7 || **1.2** || .8 || 8.2
|-
| style="text-align:left;"| 
| style="text-align:left;"| Օռլանդո
| **80** || 41 || 24.4 || .464 || .383 || .594 || 3.3 || 1.0 || **1.2** || .6 || 7.4
|-
| style="text-align:left;"| 2014
| style="text-align:left;"| Օռլանդո
| 45 || 4 || 15.0 || .399 || .179 || .537 || 2.4 || .6 || .7 || .2 || 3.5
|-
| style="text-align:left;"| 2015
| style="text-align:left;"| Պորտլենդ
| 78 || 14 || 18.7 || .474 || .279 || .622 || 3.6 || .9 || .6 || .4 || 6.4
|-
| style="text-align:left;"| 2016
| style="text-align:left;"| Պորտլենդ
| 77 || **69** || **28.9** || **.503** || .351 || .621 || **4.4** || **1.2** || 1.1 || **.9** || **10.0**
|-
| style="text-align:left;"| 2017
| style="text-align:left;"| Պորտլենդ
| 59 || 37 || 21.4 || .495 || **.415** || **.712** || 2.7 || .9 || .8 || .7 || 6.5
|- class="sortbottom"
| style="text-align:center;" colspan="2"| Կարիերա
| 415 || 224 || 23.0 || .474 || .330 || .607 || 3.6 || .9 || 1.0 || .6 || 7.3

### Փլեյ-Օֆ

|-
| style="text-align:left;"| 2016
| style="text-align:left;"| Պորտլենդ
|| **11** || **11** || 24.7 || .427 || .341 || .480 || **5.1** || .6 || .9 || .3 || **11.0**
|-
| style="text-align:left;"| 2017
| style="text-align:left;"| Պորտլենդ
|| 4 || 4 || 24.8 || .294 || .167 || **.875** || 3.3 || .8 || **1.3** || **1.3** || 7.3
|-
| style="text-align:left;"| 2018
| style="text-align:left;"| Պորտլենդ
|| 2 || 1 || **26.5** || **.538** || .333 || –  || 4.0 || **2.0** || .0 || .5 || 8.0
|- class="sortbottom"
| style="text-align:center;" colspan="2"| Կարիերա
| 17 || 16 || 24.9 || .408 || .306 || .576 || 4.5 || .8 || .9 || .5 || 9.8

## Ծանոթագրություններ

## Արտաքին հղումներ
* ԲԱԱ էջը

Կատեգորիա:20-րդ դարի ծնունդներ
Կատեգորիա:2000-ականների ծնունդներ
Կատեգորիա:Մայամի Հիթի բասկետբոլիստներ
Կատեգորիա:Պորտլենդ Թրեյլ Բլեյզերսի բասկետբոլիստներ
Կատեգորիա:Սակրամենտո Քինգսի բասկետբոլիստներ
Կատեգորիա:Օռլանդո Մեջիքի բասկետբոլիստներ
Կատեգորիա:Ֆիլադելֆիա Սևնթի Սիքսերսի բասկետբոլիստներ
Կատեգորիա:Լոս Անջելես Կլիպերսի բասկետբոլիստներ
Կատեգորիա:Ամերիկացի բասկետբոլիստներ
Կատեգորիա:Նյու Յորք Նիքսի բասկետբոլիստներ
Զբոսաշրջության համաշխարհային օր

thumb|right|334px|ՀԶԿ անդամ երկրներն՝ ըստ 6 տարածաշրջանների
1980 թվականից սկսած Միավորված ազգերի կազմակերպության Համաշխարհային զբոսաշրջային կազմակերպությունը սեպտեմբերի 27-ը նշում է որպես **Զբոսաշրջության համաշխարհային օր**։ Զբոսաշրջության համաշխարհային օրը նշելու համար ընտրվել է այդ ամսաթիվը, քանի որ 1970 թվականին հենց այդ օրն է ընդունվել ՀԶԿ կանոնադրությունը։ ՀԶԿ կանոնադրության ընդունումը համարվում է համաշխարհային զբոսաշրջության զարգացման կարևորագույն փուլը։ Այդ օրվա նպատակն է միջազգային հանրության իրազեկությունը բարձրացնել զբոսաշրջության դերի վերաբերյալ և ցույց տալ, թե ինչպես է այն ազդում համաշխարհային սոցիալ, մշակութային, քաղաքական և տնտեսական արժեքների վրա։ 2017 թվականին օրվա կարգախոսն էր «Կայուն զբոսաշրջությունը»։ 2018 թվականի կարգախոսն էր «Զբոսաշրջությունը և թվային փոխակերպումները»։ 1997 թվականի հոկտեմբերին Թուրքիայի Ստամբուլ քաղաքում կայացած ՀԶԿ տասներորդ համագումարի ժամանակ ՀԶԿ Գլխավոր Ասամբլեան որոշեց յուրաքանչյուր տարի նշանակել հյուրընկալ երկիր Զբոսաշրջության համաշխարհային օրը պատշաճ տոնելու համար։ 2003 թվականի հոկտեմբերին կազմակերպության Պեկինում կայացած 15-րդ համագումարի ժամանակ Ասամբլեան որոշեց Զբոսաշրջության համաշխարհային օրը նշել հետևյալ աշխարհագրական հերթականությամբ՝ 2006 թվականին Եվրոպայում, 2007 թվականին Հարավային Ասիայում, 2008 թվականին Ամերիկաներում, 2009 թվականին Աֆրիկայում և 2011 թվականին Միջին Արևելքում։ Սեպտեմբերի 27-ը Զբոսաշրջության համաշխարհային օր հռչակելու առաջարկը արել է նիգերացի Իգնատիուս Ամադուվա Ատիգբին։ 2009 թվականին նա պաշտոնապես ճանաչվեց այդ ներդրման համար։ Զբոսաշրջության համաշխարհային օրվա գույնը կապույտն է։
Զբոսաշրջության համաշխարհային օրվա հիմնական նպատակն է համաշխարհային մասշտաբով ընդգծել զբոսաշրջության նշանակությունը: Բացի զբոսաշրջության տնտեսական ազդեցությունից, այն նաև մեծ դեր է խաղում երկրների սոցիալական, քաղաքական և մշակութային միջավայրի վրա ազդելու գործում: Այս օրը նշելով՝ երկրները ձգտում են ընդգծել, որ զբոսաշրջությունը միայն եկամտի մասին չէ, այլև կապերի խթանման, բազմազան մշակույթների ըմբռնման և կայուն գործելակերպի խթանման։
**Զբոսաշրջության համաշխարհային օրվա հյուրընկալող երկրները և թեմաները**

## Ծանոթագրություններ

## Արտաքին հղումներ
* Զբոսաշրջության համաշխարհային օր 
* Sangam University Bhilwara Rajasthan - World Tourism Day 2012

Կատեգորիա:Զբոսաշրջություն
Կատեգորիա:ՄԱԿ
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Կատեգորիա:ՅՈՒՆԵՍԿՕ
Կատեգորիա:Ոչ պաշտոնական տոներ
Շախմատային օլիմպիադա 2018

**Շախմատային օլիմպիադա 2018**, **Շախմատի համաշխարհային 43-րդ օլիմպիադան** է, որը կազմակերպվել է ՖԻԴԵ-ի կողմից և տեղի է ունեցել Վրաստանի Բաթում քաղաքում, 2018 թվականի սեպտեմբերի 23-ից մինչև հոկտեմբերի 6-ը։

Մրցաշարի բաց հատվածում (թիմերի կազմում կարող են հանդես գալ և՛ տղամարդիկ, և՛ կանայք) հաղթել է Չինաստանի հավաքականը, երկրորդ տեղը զբաղեցրել է ԱՄՆ֊ի, երրորդը՝ Ռուսաստանի հավաքականները։ Այդ երեք թիմերն էլ վաստակել են թիմային  հավասար միավորներ (18), ուստի մրցանակների բաշխման հարցում որոշիչ է եղել Զոնեբոռն-Բերգերի գործակիցը։

Կանանց մրցաշարում նույնպես հաղթող է ճանաչվել Չինաստանի հավաքականը, երկրորդ տեղը զբաղեցրել է Ուկրաինայի, երրորդը՝ Վրաստանի առաջին թիմը։

## Ծանոթագրություններ

Կատեգորիա:2018 սպորտում
Օլաուլար

**Օլաուլար**, *Օլասլյար, Օլուլար*, լճակ Հայաստանի Սիսիան քաղաքից մոտ 20 կմ հյուսիս-արևելք, Սյունիքի բարձրավանդակի Ծղուկ լեռնազագաթի հարավ-արևմտյան լանջին։ Գոյանում է ձյան հալոցքից և ամռանը գրեթե ցամաքում է։ Ռուսական քարտեզներում՝ Օլոույյար։

## Ծանոթագրություններ

Կատեգորիա:Հայկական լեռնաշխարհի լճեր
Տրանսվաալի թանգարան

**Դիցոնգ բնական պատմության ազգային թանգարան** (խոսակցական՝ **Տրանսվաալի թանգարան**), բնական պատմության թանգարան Հարավային Աֆրիկայի Պրետորիա քաղաքում։ Թանգարանը հիմնադրվել է նախկին Հարավաֆրիկյան Հանրապետության կողմից, որը 1895 թվականին նաև հայտնի է եղել որպես «Տրանսվաալ»։ Թանգարանն ունի Plio-Pleistocene բրածոների մեծ հավաքածու, այդ թվում հոմինիդներ ՅՈՒՆԵՍԿՕ-ի համաշխարհային ժառանգության օբյեկտներ Սթերկֆոնտեյն քարանձավներից, Սվարտքրանսից և Քրոմդրաաիից, Մարդկության օրրանը, ինչպես նաև Պերմյան ուշ շրջանի տերապսիդներ (պրոտո-կաթնասուններ Կառու տարածքից)։ Թանգարանում է ցուցադրվում նաև Australopithecus africanus նմուշի Միսիս Պլեսի ամբողջական գանգը։ Բացի այդ, Տրանսվաալի թանգարանում կան մեծ թվով կաթնասունների, թռչունների, սողունների և անողնաշարավորների հավաքածուներ։ Թանգարանը գտնվում է Պոլ Կրյուգեր փողոցում, Վիզաժի և Միննաար փողոցների միջև, Պրետորիայի քաղաքապետարանի դիմաց։ Այն Հարավային Աֆրիկայի Դիցոնգ թանգարանների հիմնադիր թանգարաններից մեկն է։

## Պատմություն
thumb|Տրանսվաալի թանգարանի անձնակազմը 1909 թվականի մարտին

Թանգարանը հիմնադրվել է Հարավաֆրիկյան Հանրապետության *պետական թանգարանի* () կողմից 1892 թվականի դեկտեմբերի 1-ին։ Յան Վիլեմ Բաուդվին Գունինգը նշանակվել է թանգարանի առաջին տնօրեն։ Հիմնադրումից հետո առաջին երկու տարիներին թանգարանը տեղակայված է եղել Ou Raadsaal պառլամենտական շենքում։

1999 թվականի ապրիլի 1-ին Հյուսիսային Flagship Institution-ի ստեղծման համար Տրանսվաալի թանգարանը միացվել է Պրետորիայում հիմնված Ազգային մշակութային պատմության թանգարանին (նաև կոչվում է Աֆրիկյան պատուհան) և Հարավաֆրիկյան ռազմական պատմության ազգային թանգարանին (տեղակայված է Յոհաննեսբուրգում)։ Հյուսիսային Flagship Institution-ը 2010 թվականի ապրիլին պաշտոնապես վերանվանվել է Հարավային Աֆրիկայի Դիցոնգ թանգարաններ։ Նույն տարում Տրանսվաալի թանգարանը վերանվանվել է Դիցոնգ բնական պատմության ազգային թանգարան։ Դիցոնգը ղեկավարվում է գլխավոր գործադիր ղեկավարի և խորհրդի կողմից, որը փոխարինել է նախկին երեք թանգարանային խորհուրդներին։

## Պատկերասրահ

Transvaal Museum.jpg|Թանգարանի տեսքը Պրետորիուս հրապարակից
Transvaal Museum-033.jpg |Նախապատմական կենդանիներ
Mrs Ples Face.jpg|Միսիս Պլես
Australopithecus africanus (Plesianthropus transvaalensis holotype).jpg|*Australopithecus africanus* (Sts 60) 


## Ծանոթագրություններ

## Արտաքին հղումներ
*DNMNM official website
*360 degree Virtual Tour of the Transvaal Museum 

Կատեգորիա:1892 հիմնադրումներ Աֆրիկայում
Կատեգորիա:1892 հիմնադրված թանգարաններ
Կատեգորիա:Բնագիտական թանգարաններ
Կատեգորիա:Հարավային Աֆրիկայի թանգարաններ ըստ քաղաքի
Կատեգորիա:Հնէաբանական թանգարաններ
Կատեգորիա:Պրետորիայի թանգարաններ
Սթիվ Բայերս

**Սթիվ Բայերս** (, ), կանադացի դերասան։ Հայտնի է դարձել «Աստվածների պատերազմը. Անմահները» ֆիլմում մարմնավորած Հերակլի կերպարով (2011 թվական)։ Գլխավոր դերով հանդես է եկել «Սլեշեր» հեռուստասերիալի առաջին եթերաշրջանում։

## Կյանք և կարիերա
Ծնվել և մեծացել է Սկարբո քաղաքում, Կանադայում։ Սովորել է Հյուսիսային Օնտարիոյի համալսարանում։ Դերասանական կարիերայի սկզբում Բայերսը նկարահանվել է  Ուվե Բոլի երկու ֆիլմերում՝ «Ամերիկայի սիրտը» և «Մահացածների տունը», իսկ 2006-2007 թվականներին խաղացել է Ջեյսոն Տաների «Ֆեկլոն Բիչ» կանադական սերիալում։ 2007 թվականին, սերիալի ավարտից հետո, մարմնավորել է «Նետված է մեռնելու» սարսափ ֆիլմի գլխավոր դերերից մեկը։ 2011 թվականին նա մարմնավորել է Հերակլի դերը՝ հոլիվուդյան «Աստվածների պատերազմ. «Անմահները» ֆիլմում։ :2013 թվականին նա գլխավոր դեր է ստանում *[[Hallmark]]* հեռուստաընկերության «Catch a Christmas Star» ֆիլմում։ 2016 թվականին Բայերսը միացել է «Սլեշեր» հեռուստասերիալի հիմնական դերասանական կազմին։

## Անձնական կյանք
2001 թվականի հունիսի 4-ին ամուսնացել է Ջենիֆեր Ստիդի հետ։ Զույգն ունի 2 երեխա։

## Ֆիլմագրություն

## Տեսախաղեր

## Ծանոթագրություններ

Կատեգորիա:20-րդ դարի դերասաններ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Օլթիի լեռնաշղթա

**Օլթիի սարեր**, *Ուխայաց սարեր*, լեռներ Թուրքիայում, Օլթիի  քաղաքից 17-18 կմ հարավ-արևելք, Բերդուս գետի արևմտյան կողմում («Արձագանք», 1894, N 142, էջ 1)։

## Ծանոթագրություններ

Կատեգորիա:Թուրքիայի լեռնաշղթաներ
Կատեգորիա:Էրզրումի մարզ
Վանք (Տևրիկի գավառ)

**Վանք**, գյուղ Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր Տևրիկ քաղաքից 4 կմ հյուսիս-արևելք, Կանգալ-Իրմակ գետի վերին հոսանքի տարածքում։

Բնակչության մասին տեղեկություններ չեն պահպանվել։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Միլենա Միկոնի

**Միլենա Միկոնի** (, ), իտալացի մոդել, հեռուստահաղորդավար և դերասանուհի։

## Կենսագրություն
Միլենա Միկոնը ծնվել է 1971 թվականին, Հռոմում։ Ավարտել է *Fattoria dello Spettacolo* դրամատիկական քոլեջը, որտեղ դերասանական վարպետություն է ուսանել Ստանիսալվսկի-Սրասբերգ մեթոդով։ 1990 թվականին կարիերան սկսել է թատրոնում և սերիալներում խաղացել է փոքր դերեր։ 2000 թվականին դարձել է «Il Bagaglino» երաժշտական թատերախմբի անդամ, որի կազմում էլ ճանաչում է ստացել։

Միկոնին հայտնի է ոչ միայն թատերական դերերով, այլև, հիմնականում, որպես հեռուստադերասանուհի։ Նրա հեռուստատեսային դերերից ամենահայտնին «Դոն Մատեոնն» է։

Ամուսնացել է կինեմատոգրաֆիստ Մաուրո Գրայանիի հետ։

## Դերեր
### Ֆիլմեր
* Finalmente soli, ռեժիսոր՝ Ումբերտո Մարինո (1997)
* Fuochi d'artificio, ռեժիսոր՝ Լեոնարդո Պիերաչոնի (1997)
* Il sottile fascino del peccato, ռեժիսոր՝ Ֆրանկո Սալվիա (2010)
* Divino, (Short) ռեժիսոր՝ Գիովաննի Բուֆալինի (2011)
* La strada di Paolo, ռեժիսոր՝ Սալվատորե Նոչիտա (2011)
* Miss Wolf and the Lamb, (կարճամետրաժ) ռեժիսոր՝ Ռոբերտո Լեոնի (2011)
* 100 metri dal paradiso, ռեժիսոր՝ Ռաֆայելե Վերժիլյո (2012)
* Il disordine del cuore, ռեժիսոր՝ Էդոարդո Մարգերիտի (2013)
* Babbo Natale non viene da Nord, ռեժիսոր՝ Մաուրիցիո Կազագրանդե (2015)

### Հեռուստատեսություն
* 1997 թ.– Un posto al sole
* 1998 թ.– S.P.Q.R., ռեժիսոր՝ Կլաուդիո Ռիսի
* 1999 թ.– Anni '50, ռեժիսոր՝ Կառլո Վանզինա
* 1999 թ.– Don Matteo, ռեժիսոր՝ Էնրիկո Օլդոինի – episode Il fuoco della passione
* 2000 թ.– Tequila & Bonetti – episode Crimini d'estate
* 2000 թ.– La casa delle beffe, ռեժիսոր՝ Պիեր Ֆարբչեսկո Պինգիտորե
* 2003–2004 թթ.– Carabinieri 2-3, ռեժիսոր՝ Ռաֆայելե Մերտես
* 2004 թ.– Don Matteo 4, ռեժիսոր՝ Ջուլիո Բազե և Անդրեա Բարցինի
* 2005 թ.– Edda, ռեժիսոր՝ Ջորջո Կապիտանի
* 2005 թ.– San Pietro, ռեժիսոր՝ Ջուլիո Բազե
* 2005 թ.– Una famiglia in giallo, ռեժիսոր՝ Ալբերտո Սիմոնե
* 2005–2006 թթ.– Don Matteo 5, ռեժիսոր՝ Ջուլիո Բազե, Կարմինե Էլիա,  Էլիզաբետա Մարչետի
* 2007 թ.– Gente di mare 2, ռեժիսոր՝ Ջորջո Սերաֆինի – episode Una vita da salvare
* 2008 թ.– Vita da paparazzo, ռեժիսոր՝ Պիեր Ֆարբչեսկո Պինգիտորե
* 2008 թ.– Terapia d'urgenza, ռեժիսոր՝ Կարմինե Էլիա, Լուչիո Գոդինո և Ջիանպաոլո Տեսկարի
* 2009 թ.– Il Commissario Manara, ռեժիսոր՝ Լուկա Ռիբուոլի, Գուիդո Կապրինո և Ռոբերտա Ջիառուսո
* 2011 թ.– Il delitto di Via Poma, ռեժիսոր՝ Ռոբերտո Ֆաենցա
* 2011 թ.– Sarò sempre tuo padre, ռեժիսոր՝ Լոդովիկո Գասպարինի
* 2012 թ.– La vita che corre, ռեժիսոր՝ Ֆաբրիցիո Կոստա
* 2012 թ.– Inspector Rex – episode Gioco sottobanco
* 2013 թ.– Un medico in famiglia 8 – Fiction TV

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Իտալացի դերասանուհիներ
Կատեգորիա:Իտալացի հաղորդավարներ
Կատեգորիա:Իտալացի մոդելներ
Ադրբեջանի Հանրապետության ֆինանսների նախարարություն

**Ադրբեջանի Հանրապետության ֆինանսների նախարարություն** () գործադիր իշխանության մարմին, որը մշակում և իրականացնում է պետության եկամուտների ձևավորման, պետական ֆինանսների կառավարման բնագավառներում Ադրբեջանի Հանրապետության կառավարության քաղաքականությունը։ Ադրբեջանի Հանրապետության ֆինանսների նախարարությունը մշակում և իրականացնում է «Կառավարության կառուցվածքի և գործունեության մասին» Ադրբեջանի Հանրապետության օրենքով իրեն վերապահված գործունեության ոլորտում Ադրբեջանի Հանրապետության կառավարության քաղաքականությունը։ Ադրբեջանի Հանրապետության ֆինանսների նախարարությունը գործում է Ադրբեջանի Հանրապետության Սահմանադրության, օրենքների, այլ իրավական ակտերի և իր կանոնադրության հիման վրա։

## Պատմություն
Ադրբեջանիի Հանարապետության ֆինանսների նախարարության պատմությունը սկսվում է Ադրբեջանի առաջին հանրապետության (1918-20 թթ.) ժամանակներից, երբ 1918 թվականի մայիսի 28-ին Ադրբեջանի ազգային խորհուրդն իրեն հայտարարում է ադրբեջանական գավառների գերագույն և միակ իշխանություն։ Ադրբեջանի ֆինանսների առաջին նախարար Նասիբ բեկ Յուսիֆբեկլին է եղել։

Ադրբեջանի երկրորդ Հանրապետության ֆինանսների նախարարությունը ստեղծվել է  1992 թվականին։ Ադրբեջանի նոր պետության առաջին ֆինանսների նախարարն է եղել Բեդիր Կարաևը։ Ներկայումս Ֆինանսների նախարարության պարտականությունները և իրավունքները սահմանվում են «Ադրբեջանի Հանրապետության ֆինանսների նախարարության մասին» կանոնակարգի համաձայն, որը հաստատվել է Ադրբեջանի նախագահի 2000 թվականի փետրվարի 4-ի N 271 հրամանագրով։
* Մայիս 1918 թ. - հունիս 1918 թ.-Նասիբ բեկ Յուսիֆբեկլի
* Հունիս 1918 թ. - հոկտեմբեր 1918 թ.- էմիրջանով Է. Շ
* Հոկտեմբեր 1918 թ. - Դեկտեմբեր 1918 թ.- Մեմմեդ Հեսեն Հաջինսկի
* Դեկտեմբեր 1918 թ. - Մարտ 1919 թ.- Ի. Պրոթասով
* Մարտ 1919 թ. - Դեկտեմբեր 1919 թ.- Է. Շ. Հեսենով
* 1919 - 1920 - Ռ. Կափլանով
* 1920 - 1922 - Ն. Թակիև
* 1987 - 1992 - Բեդիր Կարաև
* 1992 - 1993 - Սալեհ Մամեդով
* 1994 - 1999 - Ֆիքրետ Յուսիֆով
* 1999 - 2006 - Էվեզ Էլեքպերով
* 2006 - մինչև հիմա - Սամիր Շարիֆով

## Նախարարության հիմնական գործառույթները
* պետական և համայնքային եկամուտների քաղաքականության ոլորտում
* բյուջեների կազմման մասով
* բյուջեների կատարման մասով` բյուջետային գործընթացը և գանձապետական համակարգի գործունեությունը կարգավորող օրենսդրությամբ նախարարությանը վերապահված լիազորությունների կատարումը
* հանրային ֆինանսների՝ ներառյալ հանրային սեփականության կառավարման քաղաքականության ոլորտում
* ֆինանսաբյուջետային վերահսկողության մասով՝ կառավարության սահմանած կարգով
* ֆինանսական շուկայի զարգացման ծրագրերի մշակումը` ներառյալ այդ բնագավառում նոր գործիքների ու տեխնոլոգիաների ուսումնասիրությունն ու ներդրումը

## Ծանոթագրություններ

Կատեգորիա:Ադրբեջանի նախարարություններ
Ա․ Գևորգյանի տուն (Կոնդ)

**Ա. Գևորգյանի տուն,** բնակելի տուն, որ գտնվել է Երևանի Կոնդ թաղամասում։ Տեղակայված է եղել փողոցի կարմիր գծի վրա։ Եղել է մեկհարկանի շենք՝ բաղկացած նկուղից։

## Շինություն
Շենքի կենտրոնական մասը եղել է ուղղանկյուն, գտնվել է հյուսիս-հարավ առանցքում։ Բնակելի սենյակները, որոնք բարձրացված են եղել հողի մակարդակից միջինը երեք մետր, ուղղված էին դեպի արևելք, հյուսիս և արևմուտք։ Պատկերասրահից սկսվող երկու մուտքերը տարել են առջևի սենյակներ, որտեղից բացվում էր բնակելի տարածք տանող դռները։ Նկուղային հարկը զբաղեցրել է քարապատ չորս սենյակները։

Կառուցված է եղել հում աղյուսից, կառույցի առանձին հատվածներ ամրակցված էին թրծված աղյուսով։ Արտաքին ճակատային մասի ճարտարապետական լուծումները պարզ էին և միևնույն ժամանակ կառույցի գեղարվեստականորեն արտահայտիչ տեսքը որոշում է առկա ճարտարապետական տարրերի ներդաշնակ համադրությունը։ Դրանք են ուղղանկյուն պատուհանները, որոնք միմյանց են միացել ուղիղ կամարաշարքով, որոնք փայլեցված պատերի ֆոնին առանձնանում էին խիստ ընդգծված այրված աղյուսի գույնով։

## Օժանդակ շինություններ և բակ
Օժանդակ կառույցներն առանձնացված էին բակաշենքում. այն գտնվել է գլխավոր շենքից դեպի արևմուտք, որոշակի հեռավորության վրա, հավասար է պատշգամբի լայնությանը։

Բակի կողմից, հյուսիսից և հարավից կառույցը շրջապատված է եղել պատկերասրահով, որը տարածքի տարբեր մասեր կապել է միմյանց, և միաժամանակ առանձնացրել բնակելի տարածքն օժանդակից։ Բացի այդ, պատշգամբը բնակարանը պաշտպանել է արևի այրող ճառագայթներից։ Տան աջ կողմին կցված էր սև տուֆից կառուցված դարպաս։

Բակում ավանդական կոլորիտ են ստեղծել փայտե երկշարք պատշգամբները։

Ցարսկայա փողոցում գտնվող Գ. Մարկարյանցի և Ս. Աստվածատուրյանի տներն իրավամբ կարող են համարվել բնակելի տների առաջին օրինակներ, որոնք նախագծվել ու կառուցվել են նախագծման նոր կանոններով։

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Հին Երևան
Գունա Աբոլինյա

**Գունա Աբոլինյա** (, ), լատվիացի կին ֆուտբոլիստ, «Մետալուրգ» ֆուտբոլային ակումբի և Լատվիայի ֆուտբոլի կանանց հավաքականի պաշտպան։

## Կարիերա
### Ակումբային կարիերա

Լինելով սալդուսյան ֆուտբոլային ակումբների սան` Գունա Աբոլինան խաղացել է տեղի «Լուտրինի» ակումբում։ 2008 թվականին տեղափոխվել է Լիտվայի չեմպիոն «Գինտրա Ունիվերսիտետաս» ակումբ, որի կազմում մասնացկել է ՈՒԵՖԱ-յի գավաթի վերջին խաղարկությանը` վերակազմավորումից առաջ։
 
2010 թվականին Գունա Աբոլինյան միացել է Լիեպայա քաղաքի «Մետալուրգ» ակումբին, որի կազմում նույն տարում հաղթել է Լիտվայի առաջնությունը։

Գունա Աբոլինան 2012 թվականի օգոստոսին վարձույթով սկսել է խաղալ «Սկոնտո/Ցերիբա» ակումբում` Չեմպիոների լիգայի որակավորման փուլում։

### Կարիերան հավաքականում
Գունա Աբոլինյան առաջին անգամ Լատվիայի հավաքական է հրավիրվել 2006 թվականին նոյեմբերին` Եվրոպայի առաջնության նախնական փուլին։ Հավաքականի կազմում իր դեբյուտն է նշել նոյեմբերի 18-ին` խաղալով Իսրայելի հավաքականի դեմ խաղում։

## Ձեռքբերումներ
### Թիմային
* Լատվիայի չեմպիոն (**3**). 2006, 2010, 2012:
* Լատվիայի առաջնության արծաթե մեդալակիր. 2007, 2011:
* Լատվիայի չեմպիոն (**2**). 2008, 2009:

### Անձնական
* Լատվիայի տարվա կին ֆուտբոլիստ. 2006, 2007, 2012:

## Ծանոթագրություններ

## Արտաքին հղումներ
* Էջն ՈՒԵՖԱ-յի կայքում

Կատեգորիա:Լատիշ կին ֆուտբոլիստներ
Կատեգորիա:Կանանց ֆուտբոլի պաշտպաններ
Սպարտակ Բագաշվիլի

**Սպարտակ Բագաշվիլի** (), վրաց խորհրդային դերասան։ Վրացական ԽՍՀ ժողովրդական արտիստ է (1963), առաջին աստիճանի Ստալինյան մրցանակի դափնեկիր (1941)։

## Կենսագրություն
Սպարտակ Լեվանովիչ Բագաշվիլին ծնվել է 1914 թվականի հուլիսի 25-ին (օգոստոսի 7) Թիֆլիսում (այժմ՝ Թբիլիսի)։ 1935 թվականից աշխատել է որպես պրոֆեսիոնալ կինոդերասան։ Նրան մեծ ճանաչում բերեց «Արսեն» ֆիլմում (1937) գլխավոր դերում հանդես գալը։ Այդ դերով դերասանը բացահայտեց ազգային հերոսի բնավորության սոցիալական խորաթափանցությունը, նրա ռոմանտիկ ոգևորությունը։ Տաղանդի ազգային ինքնությունը նրան հաջողություն բերեց նաև մյուս հերոսական-ռոմանտիկ դերերում։

1944 թվականին Բագաշվիլին ավարտել է Թբիլիսիի կինոստուդիայի դերասանական դպրոցը։ Մահացել է 1977 թվականի փետրվարի 1-ին։

## Ֆիլմագրություն

## Պարգևներ և մրցանակներ
* «Առաջին աստիճանի Ստալինյան մրցանակ» (1941) «Արսեն» ֆիլմում (1937) գլխավոր դերակատարման և «Մեծ ցոլք» ֆիլմում (1938) Գեորգիի դերակատարման համար
* Վրացական Խորհրդային Սոցիալիստական Հանրապետության ժողովրդական արտիստ (1963)

## Ծանոթագրություններ

## Գրականություն
* Кино. Энциклопедический словарь. — М.: Советская энциклопедия, 1987.

## Արտաքին հղումներ
* 

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Դիդուբեի պանթեոնում թաղվածներ
Կատեգորիա:Խորհրդային դերասաններ
Կատեգորիա:Սոցիալիստական ռեալիզմ
Կատեգորիա:Ստալինյան մրցանակի դափնեկիրներ
Կատեգորիա:Վրացական ԽՍՀ ժողովրդական արտիստներ
Կատեգորիա:Վրացի դերասաններ
Զվարթնոց-ԱԱԼ

**«Զվարթնոց-ԱԱԼ» ֆուտբոլային ակումբ**,  հայկական նախկին ֆուտբոլային ակումբ Երևան քաղաքից։ Հիմնադրվել է 1997 թվականին և կոչվել Երևանի «Զվարթնոց» օդանավակայանի անունով, որը եղել է ակումբի պաշտոնական հովանավորը։

## Նախկին անվանումներ
* 1997-1999 – «Զվարթնոց» Երևան
* 1999-2003 – «Զվարթնոց-ԱԱԼ» Երևան

## Պատմություն
Հայկական ֆուտբոլի պատմության մեջ արդեն եղել էր «Զվարթնոց» անունով ակումբ Էջմիածին քաղաքից։ Երևանի «Զվարթնոցը» հիմնադրվել է 1997 թվականին՝ առաջնությունից առաջ։ Առաջին մրցաշրջանում ակումբն զբաղեցրել է իններորդ տեղը տասը թիմերի շարքում, ընդ որում՝ վերջին տեղը գրաված «Արմավիր» ակումբը հեռացվել էր 7-րդ փուլից հետո։ Սակայն հաջորդ մրցաշրջանում իրավիճակը փոխվել է, և թիմն զբաղեցրել է առաջին հորիոզնականը մրցաշարային աղյուսակում՝ երկրորդ տեղն զբաղեցրած թիմից առաջ անցենլով 12 միավորով և չկրելով ոչ մի պարտություն։ Այդպիսով 1999 թվականին ակումբն անցել է Հայաստանի Պրեմիեր լիգա։

1999 թվականի մրցաշրջանն ակումբն սկսել է նախկին անունով, ինչից հետո նրա անվանն ավելացվել է ԱԱԼ հապավումը (Армянские авиалинии, Հայկական ավիաուղիներ), որը եղել է նրա հիմնական հովանավորը հիմնադրումից ի վեր։ Այդ տարին «Զվարթնոց-ԱԱԼ» ակումբն ավարտել է չորրորդ հորիզոնականում։ 2000 թվականին ակումբի գլխավոր մարզիչ է դարձել Սամվել Ղասաբողլյանը։ Նրա գլխավորությամբ թիմն զբաղեցրել է 5-րդ տեղն առաջնությունում, ինչպես նաև հասել Հայաստանի գավաթի խաղարկության եզրափակիչ, որտեղ զիջել է Աշտարակի «Միկա» ակումբին։ Առաջնությունում ակումբն իր լավագույն արդյունքին հասել է 2001 թվականին, երբ զբաղեցրել է երկրրոդ հորիզոնակնաը՝ նվաճելով ՈՒԵՖԱ գավաթի խաղարկությանը մասնակցելու իրավունք։

2002 թվականին ակումբը երկրորդ անգամ հասել է երկրի գավաթի խաղարկության եզրափակիչ, որտեղ 0:2 հաշվով պարտվել է Երևանի «Փյունիկին», ինչպես նաև զբաղեցրել է յոթերորդ տեղը առաջնությունում։ 2003 թվականին ակումբը ֆինանսական խնդիրների պատճառով հրաժարվել է առաջնությունը և գավաթի խաղարկությանը մասնակցելուց, իսկ ավելւ ուշ լուծարվել է։

## Ելույթների վիճակագրություն
### Հայաստանի առաջնություններ և գավաթի խաղարկություն

### Եվրագավաթներ

* Տնային խաղերը նշված են թավատառով։

## Ձեռքբերումներ
; 15px Հայաստանի առաջնության արծաթե մրցանակակիր (1) – 2001
; Պատկեր:Cup Finalist.png Հայաստանի գավաթի խաղարկության եզրափակչի մասնակից (2) – 2000, 2002

## Գլխավոր մարզիչներ
*  Ռաֆայել Գալստյան (? — 1999 թվականի ապրիլ)
*  Պողոս Գալստյան (1999 թվականի ապրիլ — ?)
*  Սամվել Ղասաբողլյան (2000 — 2003)

## Ծանոթագրություններ

## Արտաքին հղումներ
* Պաշտոնական կայք 
* Ակումբի էջը playerhistory.com կայքում 
* Ակումբի էջը national-football-teams.com կայքում 
* Ակումբի էջը www.stats.fussball-forum.de կայքում  

Կատեգորիա:Երևանի ֆուտբոլային ակումբներ
Կատեգորիա:Հայկական ֆուտբոլային ակումբներ
Կատեգորիա:1997 հիմնադրումներ Հայաստանում
Սթիվեն Դորֆ

**Սթիվեն Դորֆ** (, ), ամերիկացի դերասան։

## Կենսագրություն
Սթիվ և Նենսի Դորֆերի ընտանիքը որոշ ժամանակ ապրել է Ատլանտայում, իսկ փոքր որդու ծնվելուց հետո տեղափոխվել են Լոս Անջելես։ Սթիվը վաղաժամ հետաքրքրություն է ցուցաբերել կինոյի հանդեպ։ Արդեն 9 տարեկանում նա նկարահանվել է «Family Ties» հեռուստասերիալում։ 1987 թվականին առաջին դերը ստացել է  «Դարպասները»  ֆանտաստիկ  ֆիլմում։

1992 թվականին գլխավոր դեր է մարմավորել «Միայնակի ուժը» դրամայում, որի համար առաջադրվել է «Երիտասարդ դերասան» մրցանակի։

Բարձր գնահատականի է արժանացել Սթիվեն Դորֆի աշխատանքը Իեն Սոֆտլիի «Բեկբիտ»  ֆիլմում (1994 թվական), որը պատմում էր «Բիթլզ» խմբի հայտնվելու մասին, որտեղ Սթիվեն Դորֆը մարմնավորել է այսպես կոչված հինգերորդ անդամին՝ բասիստ Ստյուարտ Սատկլիֆին։

Դորֆի ստեղծագործական կարիերայի հաջորդ փուլը դարձան՝ «Ես կրակել եմ Էնդի Ուորհոլի վրա» ֆիլմը, որտեղ նրա զույգը Լիլի Թեյլորն էր և Ջոն Ուոտրեսի «Խելառ Սեսիլ Բ» (2000) ֆիլմը։ Դորֆը համաշխարհային հռչակ ձեռք բերեց 1998 թվականին՝   Marvel կոմիքիսի էկրանավորմանը՝  «Բլեյդ» ֆիլմում մասնակցելուց հետո, որտեղ նա մարմնավորում էր հանցագործ Դյակոն Ֆրոստին։  Այդ դերի համար Սթիվեն Դորֆը 1999 թվականին  ստացել է «MTV Movie Awards» մրցանակը, որպես լավագույն չարագործ։ «Վախ..com» և «Սատանայական առանձնատուն» ֆիլմերից հետո  2005 թվականին Սթիվեն Դորֆի մասնակցությամբ թողարկվել է «Միայնակ մթության մեջ» ֆիլմը։

«Տասներեքերորդ հարկ » ֆիլմը 2007 թվականին Նյու Յորքի սարսափ ֆիլմերի ամենամյա կինոփառատոնում (New York City Horror Film Festival) ճանանչվել է լավագույն ֆիլմ, իսկ Սթիվեն Դորֆը՝ լավագույն դերասան։

Սթիվեն Դորֆը նկարահանվում է նաև երաժշտական տեսահոլովակներում, որոնից ամենահայտնին համարվում է Բրիտնի Սպիրսի «Everytime» տեսահոլովակը։

## Ֆիլմագրություն

## Երաժշտական տեսահոլովակներ

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Մշո Սուրբ Կարապետ վանքի դուռ

**Մշո Սուրբ Կարապետ վանքի դուռ**, Մշո Սուրբ Կարապետ վանքի երկփեղկանի փայտյա դուռ, որը համարվում է հայ միջնադարյան կիրառական արվեստի գլուխգործոց։ Ստեղծվել է 1212 թվականին հայ վարպետների կողմից։ 1915 թվականի մեծ եղեռնից հետո վանքը թալանվել և ավերվել է։ Փրկվել է միայն վանքի դուռը։

Փայտյա դուռը ներկայացվել է Նյու Յորքի Մետրոպոլիտեն թանգարանում բացված «Արմենիա» ցուցահանդեսում (22/09/2018 թ.-13/01/2019 թ.):

## Նկարագրություն
Մոնումենտալ փորագրությամբ փայտյա դուռն ունի չորս շրջանակված գոտիներ՝ շրջապատված դեկորացիաներով։ Դռան աջ կողմի փեղկի վրա չորս առաքյալներ են՝ Պետրոսը, Մարկոսը, Մատթևոսը և Պողոսը։ Ձախ կողմում պատկերված է Քրիստոսի մկրտությունը, Քրիստոսը կեսով սուզվել է ջրի մեջ՝ կողքին երկու ֆիգուր, հավանաբար, Գաբրիել հրեշտակապետը և Սուրբ Հովհաննես Մկրտիչը։ Քրիստոսի հետևում Աստծո ձեռքն է. մի մեծ ձուկ լողում է ներքևի ջրերում։ Մկրտության պատկերները հաստատում են, որ դուռը պատկանել է Սուրբ Հովհաննես Մկրտիչին նվիրված եկեղեցուն։

## Արմեն  Հախնազարյանի հուշապատում
Ստամբուլում բնակվող գերմանացի արվեստագետ Ռիխտերին իր թուրք հարևանի՝ պաշտոնաթող զինվորականի օգնությամբ 1976 թվականին 5000 գերմանական մարկով ձեռք է բերել և իր տանը գաղտնի կերպով պահել Մշո Սուրբ Կարապետ վանքի դուռը։ Զինվորականը դուռը Ստամբուլ էր տեղափոխել Մուշ մարզի քրդաբնակ գյուղերից։ Զինվորականը կարողացել է համոզել քուրդ գյուղապետին, որը ֆինանսական խնդիրների պատճառով ցանկացել է սղոցել, ըստ նախշերի մաս-մաս անել դուռը և կտորները վաճառել գյուղ եկած զբոսաշրջիկներին։ Զինվորականը Ռիխտերին է ցույց տալիս դռան լուսանկարը և վերջինս, խորհրդակցելով Արմեն Հախնազարյանի հետ, համաձայնում է գնել այն։

Անկարայում գերմանական դեսպանատան մշակութային կցորդ դոկտոր Ցինզերի աջակցությամբ դուռը տեղափոխում են Անկարա, որտեղից էլ՝ Գերմանիա։ Ստամբուլում կեղծ մեղադրանքների հիման վրա Ռիխտերին բանտարում են, և նա մահանում է բանտում։ Ռիխտերի մահից հետո Արմեն Հախնազարյանը Գերմանիայում հանդիպում է նրա այրուն և տեղեկանում, որ տիկին Ռիխտերը ֆինանսական խնդիրների պատճառով պատրաստվում է վաճառել դուռը։

1996 թվականին Մշո Սուրբ Կարապետ վանքի դուռը Լոնդոնում աճուրդով վաճառվում է հիսուն հազար դոլարով։ Այն գնում է ազգությամբ ոչ հայ անհայտ մի անձ։

## Տես նաև
* Մշո Սուրբ Կարապետի վանք

## Ծանոթագրություններ

Կատեգորիա:1212 հիմնադրումներ Հայաստանում
Կատեգորիա:Հայկական արվեստ
Կարաս։ Էրեբունի թանգարան

thumb|Կարաս|աջից|300x350փքս
**Կարաս**, գտնվում է Էրեբունի պատմահնագիտական արգելոց-թանգարանում։ Հայտնաբերվել է Արին բերդից։

## Նկարագրություն
Կարաս՝ կավե, դարչնագույն, թեթևակի ուռուցիկ նեղ հատակով, դեպի վեր լայնացող ձագարաձև իրանով, վերևի կեսում՝ ուռուցիկ ուսերով, որոնք նեղանալով կազմում են հարթ կտրված և դուրս փռված շուրթը։ Շուրթի տակ՝ մեկ, ուսին երկու ոլորած պարանի զարդագոտիներ են, որից ներքևի ուռուցիկ գոտու վրա ներճկված անկանոն եռանկյուններ են։ Վզին՝ երեք ակարկի և գոտու վրա չորս տիրուսի տարողության նշաններն են։

* Բարձրություն՝ 1,75 մ, իրանի տրամագիծ՝ 1,16 մ, բերանի տրամագիծ՝ 68 սմ։

## Ծանոթագրություններ

Կատեգորիա:Էրեբունի պատմահնագիտական արգելոց-թանգարանի նմուշներ